Antidepresíva Lyxit môžu spôsobiť bolesť brucha?
Dobrý večer. Beriem antidepresíva Lyxit 8 mesiac a za týždeň ma už 4x bolelo brucho. Môže to byť z antidepresív?
Dobrý deň,
ďakujeme za Vašu otázku.
Bolesť žalúdka patrí medzi časté vedľajšie účinky lieku Lyxit. Zároveň však bolesť brucha môže signalizovať aj iné bežné problémy s trávením, alebo vážnejšie zápalové ochorenia, infekcie a pod. s liečbou nesúvisiace. O výskyte uvedeného príznaku je potrebné informovať predpisujúceho lekára, ktorý zváži súvis s liečbou a rozhodne o ďalšom liečebnom postupe.
Prajem všetko dobré.
S pozdravom
PharmDr. Veronika Kiabová